
ΠΕ ΡΙΕΧΟΜΕ ΝΑ 
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Μερική άρση αναδασωτέας έκτασης 5,040 στρεμμάτων στη θέση 
Τσίγλα του Δήμου Διδυμοτείχου του Νομού Έβρου . 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση ΔΡΥΜΩΝΑΣ της κοινότητας Αρχοντοχωρίου Νο¬ 
μού Αιτωλοακαρνανίας ... 

ΑΝΑΚΟΙΝΩΣΕΙΣ 

Δημοσίευση ανακοίνωσης για παρακατάθεση αποζημίωσης από 
αναγκαστική απαλλοτρίωση .. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του γενικού πολεοδομικού σχεδίου των οικισμών 
Ιτέας και Κίρρας νομού Φωκίδας . 

Αναστολή των οικοδομικών εργασιών και χορήγησης οικοδομικών 
αδειών στην περιοχή Νέου Φαλήρου του Δήμου Πειραιά ... 5 

Τροποποίηση ρυμοτομικού σχεδίου Δήμου Κηφισιάς για το χαρα¬ 
κτηρισμό χώρου του Ο.Τ. 78 ως σχολικού . 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1424 (1) 

Μερική άρση αναδασωτέας έκτασης 5,040 στρεμμάτων στη θέση Τσί¬ 
γλα του Δήμου Διδυμοτείχου του Νομού Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 998/79 «περί προστασίας δασών κ.λπ.» και 
ειδικότερα: 


α) Του άρθρ. 44 παρ. 3. 
β) Του άρθρ. 45 παρ. 4. 
γ) Του άρθρ. 58 παρ. 3. 

2. α) Την αρ. 152335/10.1.1948 (ΦΕΚ 7/16.1.48 τεύχος Β’) 
πράξη Υπ. Γεωργίας με την οποία έχει κηρυχθεί (αναδασωτέο το με αρ. 

1 1118 τεμάχιο συνολικής έκτασης 2.164.188,00 τ.μ. οριστικής διανο¬ 
μής 1938 του αγροκτήματος Διδ/χου με χαρακτηρισμό «Δάσος κοινό». 

β) Το Π.Δ. 447/10.6.74 (ΦΕΚ 174/25.6.74 τεύχος Α) περί μερι¬ 
κής άρσης της παραπάνω αναδασωτέας έκτασης. 

γ) Την αρ. ΔΔ 432/3.3.1977 (ΦΕΚ 148/14.5.1977 τεύχος Δ) 
απόφασης Νομ. Έβρου περί διόρθωσης - συμπλήρωσης και καθορισμού 
των ορίων της αναδασωτέας έκτασης στη θέση Τζαμπάζ - Τσίγλα πε- 

2 ριοχής Διδ/χου. 

δ) Την αρ. ΔΔ 2015/9.8.1977 (ΦΕΚ 292/5.9.1977 τεύχος Δ) 
περί διόρθωσης της αρ. 432/3.3.77 απάφασης.Νομ. Έβρου ύστερα 
από παραχώρηση έκτασης 500 τ.μ. στη Μητρόπολη Διδ/χου. 

3 3. Την αρ. 160417/1180/8.7.80 διαταγή Υπουργείου Γεωργίας 
περί οδηγιών για τις αναδασωτέες εκτάσεις. 

4. Την αρ. 1084/29.6.90 απόφαση Νομ. Έβρου περί εγκρίσεως 
για επέμβαση σε αναδασωτέα έκταση. 

5. Την αρ. 1750/9.5.90 αναφορά του Δασαρχείου Διδ/χου. 

6. Τη σύμφωνο γνώμη της Δ/νσης Δασών Έβρου, αποφασί¬ 
ζουμε: 

Αίρουμε την αναδάσωση, με σκοπό την κατασκευή δεξαμενής και 
αντλιοστασίου για την υδροδότηση της πόλης του Διδ/χου, σε έκταση 
πέντε στρεμμάτων και σαράντα τετρ. μέτρων (5,040), η οποία βρίσκε¬ 
ται στη θέση Τσίγλα του Δήμου Διδυμοτείχου και προσδιορίζεται από τα 
στοιχεία Α-Β-Γ-Δ-Α όπως φαίνονται στο συνημμένο τοπογραφικό διά¬ 
γραμμα το οποίο αποτελεί αναπόσπαστο μέρος της απόφασης αυτής και 
που έχει όρια: 

Ανατολικά: Δάσος κοινό. 

Δυτικά: Δάσος κοινό. 

Βόρεια: Δάσος κοινό. 

Νότια: Δάσος κοινό. 

Η απόφαση αυτή να δημοσιευθεΐ στην Εφημερίδα της Κυβερνήσεως. 
Αλεξανδρούπολη, 29_Ιουνίου 1990 
ΟΝομάρχης 

ΑΘΗΝΑΙΟΣ ΦΛΩΡΙΝΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 696 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση ΔΡΥΜΩΝΑΣ της κοινότητας Αρχοντοχωρίου Νομού Αι¬ 
τωλοακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάζεις των άρθρων 1 μέχρι 7 του Α.Ν. 2344/1940 «περί 
αιγιαλοΰ και παραλίας», όπως τροποποιήθηκαν και συμπληρώθηκαν με 
τις διατάξεις: α) Του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 8.3.1989 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιοιλού και της παραλίας στην περιοχή Δρυμώνας της Κοινό¬ 
τητας Αρχοντοχωρίου Νομού Αιτωλ/νίας και το από μηνός Ιουλίου 
1988 τοπογραφικό διάγραμμα 1:500 του Πολ. Μηχαν. Κοκόσια Δη- 
μήτριο που θεωρήθηκε στις 10.2.1989 από Δ/νση Τεχνικών Υπη¬ 
ρεσιών της Νομαρχίας Αιτωλ/νίας και συνοδεύει την έκθεση της προα- 
ναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 544.5/518/89/11.10.89 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 

: αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου αποφασί¬ 
ζουμε: 

1. Επικυρώνουμε την από 8.3.1989 έκθεση της Επιτροπής καθορι¬ 
σμού των ορίων του αιγιοιλού και παροιλίας και θέσεων αμμοληψίοις, κα¬ 
θώς και το από μηνός Ιουλίου 1989 τοπογραφικό διάγραμμα, που τη 
συνοδεύει, το οποίο συντάχθηκε από τον Κακόσια Δημήτριο Πολιτικό 
Μηχοινικό με κλίμοικα 1:500 και θεωρήθηκε στις 10.2.1989 απο την 
Δ/νση Τεχνικών Υπηρεσιών Νομ. Αιτωλ/νίοις επί του οποίου η πιο 
πάνω Επιτροπή, καθόρισε τα όρια του αιγιοιλού, με ερυθρά συνεχή πο¬ 
λυγωνική γραμμή Α1, Α2,....Α5 με κίτρινη συνεχή πολυγωνική 
γραμμή Π1, Π2.Π5. 

Η απόφαση αυτή με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Ι.Π. Μεσολογγίου, 30 Μαΐου 1990 
Η Νομάρχης 

ΜΑΙΡΗ ΣΟΡΩΤΤΟΥ-ΤΣΑΝΑΚΗ 


ΕΚΘΕΣΗ 

Έκθεση Επιτροπής καθορισμού των ορίων του Αιγιοιλού και της παρα- 

λίοες. 

(Άρθρο 74 Π.Δ. 636/1977) 

Δια τον καθορισμό το πρώτον των ορίων του Αιγιαλού και της παρα¬ 
λίας στη θέση «Δρυμώνας» κτηματικής περιφέρειας κοινότηταςΑρχο- 
ντοχωρίου, προ της ιδιοκτησίοις Κων/νου Καροιγιώργου. 

Στον Αστακό σήμερα στις 8 Μαρτίου 1989 οι υπογεγραμμένοι: 

1. Βλοιχογιώργος Βασίλειος Φοροτεχνικός ΠΕ/Β, αναπληρωτής του 
Προϊσταμένου της ΔΟΥ Αστοικού λόγω κωλύματος αυτού, ως πρόε¬ 
δρος. 

2. Ρόκκου Μαρία, τοπογράφος-Μηχανικός με σύμβαση στη Δ.Τ.Υ., 
αναπληρώτρια του Διευθυντή Τ.Υ.Ν. Αιτωλ/νίας λόγω κωλύματος αυ¬ 
τού ως μέλος. 

3. Ροϊδης Κων/νος, Ανθυποπλοίαρχος Λ/Σ Λιμενάρχης Λευκάδος, 
ως μέλος αποτελούντες την Επιτροπή καθορισμού τών ορίων τού Αιγια- 
λού και παραλίας δυνάμει του άρθρου 74 του Π.Δ. 636/1977 και των 
386/10.2.1989 (Οικον. Εφορίας Αστακού) και 223/5.3.1989 (ΔΟΥ 
Αστακού) εντολών του Προέδρου αυτής, μετέβημεν επί τόπου εις την 
προαναφερομένη περιοχή την 8η Μαρτίου 1989 και λαβόντες υποψη: 

1. Την από 14.2.1989 αίτηση του Κων/νου Καραγιώργου δια της 
οποίας ζητείται ο καθορισμός των ορίων του αιγιαλού και της παραλίας 
στην ανωτέρω περιοχή. 

2. Το υπό του Κοκόσια Δημητρίου, Πολιτικού Μηχανικού, συνταχθέ- 
ντος τον Ιούλιο 1988 Τοπογραφικό και Υψομετρικό διάγραμμα σε δώ¬ 
δεκα (12) φύλλα - πινακίδες σε κλίμακα 1:500, ελεγμένο δια την ακρί¬ 
βεια της αποτύπωσης υπό της Μούτσιου Αναστασίας, Τοπογράφου 
Υπομηχανικού και θεωρηθέν υπο της Δ.Τ.Υ.Ν. Αιτωλ/νίας την 
10.2.1989 ως το άρθρο 20 του Ν. 719/1977 ορίζει, 

3. Τις διατάξεις του Α.Ν. 2344/1940 ως ούτος τροποποιήθηκε κα¬ 
θώς και την προς τούτο Δικαστηριακή και Διοικητική Νομολογία (άρ¬ 
θρο 23 παρ. 5 του Ν. 1337/83 άρθρο 3 του Ν. 653/1977). 

4. Την υπ’ αριθμ. 15769/27.12.1988 Απόφαση του Νομάρχη Αι- 
τωλ/νίας για την συγκρότηση της Επιτροπής Αιγκχλού και παραλίας. 

5. Την εκ της επιτόπιου μεταβάσεως σχηματισθείσα οιντίληψη περί 
του πλάτους της βρεχομένης ζώνης της ξηράς .κάι λοιπών συναφών 
στοιχείων ήτοι: 

α) Ότι το έδαφος κατά μήκος της βρεχομένης ζώνης ξηράς είναι 
βροιχώδες επικλινές και ανώμαλο, 

β) Ότι η ιδιοκτησία του Κων/νου Καραγιώργου περιέχει ελαιόδεν- 
δρα και άλλη αυτοφυή βλάστηση, 
γ) Ότι δεν υπήρχε παλαιός αιγιαλός, 
δ) Ότι δεν υπάρχουν κτίσματα στη ζώνη της παροίλίοις, 
ε) Ότι δεν υπάρχουν αυτοφυή υδρόβια φυτά-βούρλα-κ.λπ. 
ζ) Ότι δεν λιμνάζουν ύδατα, αποφασίζουμε: 

1. καθορίζουμε επί του ως άνω τοπογραφικού διαγράμματος: 
α) Την οριογραμμή του Αιγιοιλού δι’ ερυθράς συνεχούς πολυγωνικής 
γραμμής Α1, Α2, ....Α5. 

β) Την οριογραμμή 5 ης παραλίας δια συνεχούς κίτρινης πολυγωνι¬ 
κής γραμμής Π1, Π2, ,...Π5. 

γ) Η οριογραμμή της παραλίας απέχει δέκα (10) μέτρα από την οριο¬ 
γραμμή του Αιγιαλού και έχει πλευρές παράλληλες προς την γραμμή 
του Αιγιαλού, γιατί δεν εξυπηρετούνται οι σκοποί της παραγράφου 1 
του άρθρου 7 του Α.Ν. 2344/1940. 

Η Επιτροπή 


Ο Πρόεδρος 
(υπογραφή) 


Τα μέλη 
(υπογραφές) 

ΑΝΑΚΟΙΝΩΣΕΙΣ 

Αριθ. 1691 (3) 

Δημοσίευση ανακοίνωσης για παρακατάθεση αποζημίωσης από ανα¬ 
γκαστική απαλλοτρίωση. 

Ο ΠΡΟΕΔΡΟΣ ΤΟΤ ΝΟΜΑΡΧΙΑΚΟΥ ΤΑΜΕΙΟΥ 
Έχοντας υπόψη: 

1. Τις διατάξεις των άρθρων 7 και 8 του Ν.Δ. 797/71 «περί ανα¬ 
γκαστικών απαλλοτριώσεων» γνωρίζουμε: 

α) Σ’ αυτούς που έχουν ή αξιώνουν δικαιώματα κυριότητας στα, ακί¬ 
νητα που απαλλοτριώθηκαν με την αριθ. Δ11616/11343/28.1.70 
απόφαση (ΦΕΚ 19/7.2.70 Τ.Δ.') για τη διάνοιξη του δρόμου Λιλαίας- 
Επταλόγου-Αραχώβης (συπληρωματική κατάθεση). 

β) Σ’ αυτούς που τυχόν επί των ακινήτων τούτων είναι γραμμένοι 
ενυπόθηκοι ή κατάσχοντες δανειστές ή τρίτων διεκδηκητές, ότι σύμ¬ 
φωνα με την αριθ. 63/89 απόφαση του Πολυμελούς Πρωτοδικείου Λει¬ 
βαδιάς, με την οποία καθορίστηκε προσωρινή τιμή αποζημίωσης όλων 
των ακινήτων μετά των επικειμένων, όπως αυτά εικονίζονται στο οικείο 
κτηματολσγικό πίνακα, κατατέθηκε στο Ταμείο Παρακαταθηκών και 
Δανείων και εκδόθηκε προς τούτο το αριθ. 19705/20.6.90 γραμμάτιο 
σύστασης παρακαταθήκης του Γραφείου Παρακαταθηκών και Δανείων 
Λειβαδιάς για συνολικό ποσό δρχ. 31.850. 

2) Η αποζημίωση αυτή θα αποδοθεί στους νόμιμους δικαιούχους. 

Η παρούσα να δημοσιευθεί στην Εφημερίδα της Κυβερνήσεως. 

Άμφισσα, 3 Ιουλίου 1990 

Ο Πρόεδρος Ν.Τ. 

ΔΗΜ. ΚΟΝΙΣΤΗΣ _ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 46311/2759 (4) 

Τροποποίηση του γενικού πμλεόδομικού σχεδίου των οικισμών Ιτέας 
και Κίρρας νομού Φωκίδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του ν. 1337/1983 «Επέκταση πολεο- 
δομικών σχεδίων, οικιστική ανάπτυξη και σχετικές ρυθμίσεις» (Α’ 33). - 

2. Τις διατάξεις του άρθρου 23 (παρ. 1, εδ. ιδ) του ν. 1558/1985 
-«Κυβέρνηση και Κυβερνητικά Όργανα» (Α' 137). 

3. Την Γ4δ/15883/1903/8.2.89 κοινή απόφαση του Υπουργού 
Προεδρίας της Κυβερνήσεως και του Αναπληρωτή Υπουργού Περιβάλ¬ 
λοντος Χωροταξίας και Δημοσίων Έργων (Β’ 142). 

4. Την 21/89 γνωμοδότηση του Κοινοτικού Συμβουλίου Ιτέας. 

5. Το 1096/7.4.1989 έγγραφο του ΤΠ και ΠΕ Ν. Φωκίδας προς 
τους αρμόδιους φορείς. 

6. Το 517607/18.5.1989 έγγραφο του ΕΟΤ. 

7. Το 1490/9.5.1989 έγγραφο της Δ/νσης Γεωργίας Ν. Φωκίδας. 

8. Το ΤΒΝΦΦ.5.Α/Α-178/20.4.1989 έγγραφο του τμήματος 
Βιομηχανίας Νομαρχίας Φωκίδας. 

9. Το Τ.Υ. 1584/11.4.1989 έγγραφο της Δ/νσης Τεχνικών Υπη¬ 
ρεσιών Ν. Φωκίδος. 

10. Το 1953Α/12.4.1989 έγγραφο της ΔΟΥ Άμφισσας. 

11. Το Φ27/1/823/18.4.1989 έγγραφο της Ι’ Εφορείας προϊστο¬ 
ρικών και κλασικών αρχαιοτήτων Δελφών. 

12. Το γεγονός ότι η Δ/νση Δασών Ν, Φωκίδας δεν απάντησε μέχρι 
σήμερα. 

13. Την 82136/3534/4.12.1985 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Κίνηση της διαδικασίας 
σύνταξης του Γενικού Πολεοδομικού Σχεδίου Άμφισσας-Ιτέας-Κίρρας, 
Χρισσού Δελφών Φωκίδας (Δ' 736). 

14. Την από 27.7.1989 και 14.12.1987 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Ν. Φωκίδας, αποφα¬ 
σίζουμε: 

1. Εγκρίνεται η τροποποίηση του γενικού πολεοδομικού σχεδίου των 
οικισμών Ιτέας και Κίρρας που έχει εγκριθεί με την 1727/142/ 
20.1.1987 απόφαση του Υπουργού Περιβάλλοντος Χωροταξίας και 


Δημοσίων Έργων, «Εγκριση Γενικού Πολεοδομικού Σχεδίου (ΓΠΣ) 
των οικισμών Ιτέας και Κίρρας νομού Φωκίδας (Δ’ 191) με α) την με¬ 
τατόπιση των ορίων του Γ ενικού Πολεοδομικού Σχεδίου Ιτέας για την 
επέκταση του σχεδίου πόλης σε εκτάσεις αδόμητες συνολικής επιφά¬ 
νειας 53 στρεμμάτων περίπου, ανατολικά του οικισμού της Ιτέας, όπως 
το νέο όριο φαίνεται με κόκκινη γραμμή στον χάρτη Π1.11 σε κλίμακα 
1:5000 β) την τροποποίηση των ορίων της δεύτερης (II) Πολεοδομικής 
ενότητας Ιτέας όπως τα όρια αυτά φαίνονται στον χάρτη Π1.4-1.5 σε 
κλίμακα 1:5000. 

2. Στην παραπάνω περιοχή καθορίζεται χρήση αμιγούς κατοικίας, 
όπως φαίνεται στο χάρτη Π1.2-1.3.2 

3. Ακριβή αντίγραφα των παραπάνω τριών (3) χαρτών που θεωρή¬ 
θηκαν από τον Προϊστάμενο της Δ/νσης Τοπογραφικών Εφαρμογών με 
την 46311/1990 πράξη του θα είναι αναρτημένα για 20 τουλάχιστον 
ημέρες από την δημοσίευσή της παρούσας απόφασης στην Εφημερίδα 
της Κυβερνήσεως στο τμήμα Αρχείου Σχεδίων της δ/νσης Τοπογραφι¬ 
κών Εφαρμογών του Υπουργείου ΠΕ.ΧΩ.Δ.Ε. Πουλίου και Αμαλιάδος 
17 για να λάβουν γνώση οι ενδιαφερόμενοι. 

4. Εντός της περιοχής της επέκτασης των ορίων του Γενικού Πολεο- 
δομικού Σχεδίου οικοδομικές άδειες που έχουν εκδοθεί με τις προγενέ¬ 
στερες ισχύουσες διατάξεις ή έχει υποβληθεί στην αρμόδια Πολεοδομική 
αρχή ολόκληρος φάκελλος με τα απαραίτητα για την έκδοσή τους στοι¬ 
χεία μέχρι την ημερομηνία δημοσίευσης της παρούσας εκτελούνται 
όπως εκδόθηκαν ή εκδίδονται βάσει των υποβληθέντων στοιχείων σε 
συνδυασμό με τις διατάξεις του ν. 1577/1985 «Γενικός Οικοδομικός 
Κανονισμός», όπως αυτός ισχύει σήμερα. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
—-♦- 

Αριθ. 48856/3244 (5) 

Αναστολή των οικοδομικών εργασιών και χορήγησης οικοδομικών 
αδειών στην περιοχή Νέου Φαλήρου του Δήμου Πειραιά. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3_του_άρθρου 4 του ν. 1577/1985 
«Γενικός Οικοδομικός Κανονισμός» (Α’ 210). 

2. Τις διατάξεις του εδαφ. ιδ της παραγράφου 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α’ 137). 

3. Τις 540/87 και 219/88 γνωμοδοτήσεις του Δημοτικού Συμβου¬ 
λίου Πειραιά. 

4. Την 28.5.90 αιτιολογική έκθεση της Διεύθυνσης Πολεοδομικού 
Σχεδιασμού, Τμήμα Παραδοσιακών Οικισμών, αποφασίζουμε: 

1. Αναστέλλονται για έξι (6) μήνες οι οικοδομικές εργασίες και η χο- 
ρήγηση οικοδομικών αδειών στην εντός του εγκεκριμέου ρυμοτομικού 
σχεδίου περιοχή του δήμου Πειραιά και ειδικότερα στην περιοχή Ν. Φα¬ 
λήρου, όπως αυτή φαίνεται περικλειόμενη με κόκκινη γραμμή και τη 
θάλασσα, στο σχετικό πρωτότυπο διάγραμμα σε κλίμακα 1:5000 που 
έχει θεωρηθεί από τον Προϊστάμενο της Δ/νσης Τοπογραφικών Εφαρ¬ 
μογών με την 48856/1990 πράξη του. 

Αντίγραφο του διαγράμματος αυτού θα είναι αναρτημένο για 20 
ημέρες από τη δημοσίευση της απόφασης αυτής στην εφημερίδα της 
Κυβερνήσεως στο τμήμα Αρχείου Σχεδίων της Δ/νσης Τοπογραφικών 
Εφαρμογών του Υπουργείου Περιβάλλοντος, Χωροταξίας και Δημο¬ 
σίων Έργων, οδός Πουλίου και Αμαλιάδος 17 για να λάβουν γνώση οι 
ενδιαφερόμενοι. 

2. Της παραπάνω αναστολής εξαιρούνται: α) η έκδοση οικοδομικών 
αδειών και οι οικοδομικές εργασίες για κτίρια των οποίων σύμφωνα με 
τους ισχύοντες όρους δόμησης της περιοχής ο αριθμός των ορόφων δεν 
υπερβαίνει τους 4 και το μέγιστο επιτρεπόμενο ύψος τα δέκα πέντε (15) 
μέτρα και 

β. Οϊ οικοδομικές εργασίες για κτίρια των οποίων έχει αποπερατωθεί 
ο φέρων οργανισμός μέχρι την ημερομηνία δημοσίευσης της παρούσας 
απόφασης. 

3. Η ισχύς της παρούσας απόφασης αρχίζει από τη δημοσίευσή της 

στην Εφημερίδα της Κυβερνήσεως. 

Η απόφαση ακτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
-♦- 

Αριθ. 16712/501/90 (6) 

Τροποποίηση ρυμοτομιχού σχεδίου Δήμου Κηφισιάς για το χαρακτηρι¬ 
σμό χώρου του Ο.Τ. 78 ως σχολικού. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του κράτους», όπως τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκα» μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκα» με το Ν.Δ. 1018/71. 


4. Τις διατάξεις του Π.Δ. 183/86 ΦΕΚ 70Α/86 περί εγκρίσεως 
τροποποιήσεων σχεδίων πόλεων. 

5. Το από 13.5.87 πρακτικό καταλληλότητας και αναγκαιότητος 
της αρμόδιας επιτροπής. 

6. Την υπ’ αριθμ. ,163/90 απόφαση Δ.Σ. Κηφισιάς. 

7. Το πρακτικό 4 της 22/26.6.90 συνεδρίας του ΣΧΟΠ, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου. Δήμου Κη¬ 
φισιάς για τον χαροικτηρισμό του χώρου με στοιχεία ΑΒΓΔΕΖΗΑ του 
Ο.Τ. 78 ως σχολικού όπως απεικονίζεται στο τοπογραφικό διάγραμμα 
το οποίο συνοδεύει την παρούσα απόφαση, και καθορίζουμε αποστάσεις 
από τα όρια του οικοπέδου και τους κοινόχρηστους χώρους πλάτους πέ¬ 
ντε περίπου (5.00) μέτρων. Το διάγραμμα θα αναρτηθεί για 15 ημέρες 
στα γραφεία της Δ/νσης Πολ/μίας Ανατ. Αττικής, 2ος όροφος, Γού- 
ναρη 60-Αγία Παρασκευή από την δημοσίευση της απόφασης σε ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουλίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


